Da Iwaliefarung noch hod Arnual des Doaf Merkingen vom Merowingerkini Theudebert II. ois Gschenk eahoitn. Vo seim Stift aus hoda de Gebiete rund ums heitige Saarbrücken missioniat. Er soi aa in St. Arnual bestottet sei. Ausgrobunga in da Zeid vo 1989 bis 1995 hom a bedeitnde merowingische Grobstättn in da Viarung vo da Kiach zoagt, auf de de ondan Gräba vo dera Zei ausgricht san.